laion/Wikipedia-Exotic huggingface dataset:
ארמדיל ארגנטינאי

ארמדיל ארגנטינאי (שם מדעי: Zaedyus pichiy), ידוע גם בשם "פיצ'י" הוא זן של ארמדיל שחי בארגנטינה. הארמדיל הארגנטינאי קטן יחסית לארמדילים אחרים: אורכו כ-27 סנטימטר עם זנב של 11 סנטימטר. משקלו בין 700 ל-1500 גרם והזכרים גדולים במעט מהנקבות. כרוב הארמדילים גם לארמדיל הארגנטינאי יש שריון. השריון של הארמדיל מורכב מאוסטאודרמים, ומחולק על ידי שש "חגורות" שריון. בנוסף יש חתיכת שריון גדולה על פלג הגוף הקדמי ושריון משולש שמגן על הראש, ושריון על הזנב. הבטן מכוסה פרווה שנעשית עבה בחורף. האזניים שלהם קצרות והעיניים קטנות ושחורות. הם חיים רק בדרום ארגנטינה. כמו שאר הארמדילים הם ניזונים מפרוקי-רגליים, בעיקר נמלים וטרמיטים. הפיצ'ים נוהגם להתבודד והם פעילי יום. בלילות הם ישנים במחילות שהם חופרים באמצעות הטפרים שלהם. המחילות בנויות בצורת כיפה, כשמעבר באורך מספר מטרים מוביל לחלל שינה. בחורף הם חופרים מחילות לעומקים גדולים יותר (עד 1.75 מטר בקרקע) כדי להתחמם. הם מחליפים מחילות לעיתים קרובות, וחופרים אחת חדשה כל כמה שבועות. הם מסוגלים להשמיע מספר קולות, כמו גרגור, נהמות או צווחות. מדיה וקבצים בנושא ארמדיל ארגנטינאי בוויקישיתוף ארמדיל ארגנטינאי, באתר אנציקלופדיה בריטניקה (באנגלית) ארמדיל ארגנטינאי, באתר ITIS (באנגלית) ארמדיל ארגנטינאי, באתר NCBI (באנגלית) ארמדיל ארגנטינאי, באתר Animal Diversity Web (באנגלית) ארמדיל ארגנטינאי, באתר האנציקלופדיה של החיים (באנגלית) ארמדיל ארגנטינאי, באתר GBIF (באנגלית) ארמדיל ארגנטינאי באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
חיים יעקב רוטנברג

הרב חיים יעקב רוטנברג (תשרי תר"ע וואדוביץ פולין - ז' באלול ה'תש"ן פריז צרפת) היה רב חרדי בפריז, רב בית הכנסת אגודת הקהילות ברחוב פאווה שברובע הרביעי של פריז, ורב מערכת הכשרות הגדולה בצרפת. נולד בודוביצה שבפולין בשנת ה'תר"ע לרב מרדכי רוטנברג, ולשרה בת הרב דוד פרידמן רבה של דויטשקרויץ, בשנת ה'תרע"א היגרה המשפחה לאנטוורפן שבבלגיה, שם מונה אביו לרב בשנת ה'תרע"ד תפקיד בו כיהן עד למותו באושוויץ במלחמת העולם השנייה. למד בישיבות טלז מיר ובריסק, נישא לרבקה מלכיאור והתגורר באנטוורפן. היה ראש הקהילה בעיר לצד רבי מאיר לנדא מדראהביטש. בשנת ה'תשכ"ד לאחר פטירתו של הרב שמואל יעקב רובינשטיין רב בית הכנסת אגודת הקהילות בפריז נקרא למלאות את מקומו כראש אגודת הקהילות, והיה לרב השלישי של בית הכנסת, תפקיד אותו מילא עד לפטירתו. הקים וניהל מוסדות חינוך בפריז לכל הגילאים וכן מערכת כשרות גדולה. נפטר בז' באלול ה'תש"ן בפריז ונקבר בבית הקברות של הקהילה היהודית באנטוורפן בלגיה. את מקומו ברבנות בית הכנסת ומערכת הכשרות ממלא בנו הרב מרדכי רוטנברג. לאחר פטירתו הקים חתנו הרב יצחק כץ קהילה נפרדת בשם "קהל יראים פריס" (קי"ף), המחזיקה במוסדות חינוך ומערכת כשרות וממוקמת גם היא ברחוב פאווה. אחותו גב' רחה שטרנבוך התפרסמה בתקופת מלחמת העולם השנייה כאשר התגוררה בשווייץ והצילה מאות יהודים. הציירת סופיה קיסלוב היא בת דודתו.
שלישיית אסביורן סוונסון

שלישיית אסביורן סוונסון (בשוודית: Esbjörn Svensson Trio) היא הרכב ג'אז שוודי שהוקם בשנת 1993 על ידי אסביורן סוונסון. ההרכב כלל את אסביורן סוונסון (פסנתר), דן ברגלונד (באס) ומגנוס אוסטרום (תופים). על ידי סגנון שמשלב אלמנטים של ג'אז קונבנציונלי, אפקטים אלקטרונים, רוק, פופ ומוזיקה קלאסית הצליח ההרכב לעשות את כל הדרך מעיירה קטנה בשוודיה לשוק הקשה ביותר ל ג'אז מיובא, השוק האמריקאי. השלישייה שילבה בין החדווה של תלוניוס מונק, הדרמה של יוהאן סבאסטיאן באך ואנרגיית הרוק המתקדם של אמרסון לייק ופאלמר בתחילת דרכם. השלישייה שהושפעה בין היתר מ רדיוהד הצליחה להנגיש את המוזיקה שלה לחובבי פופ ורוק תוך שמירה על הגרעין הקשה של מאזיני הג'אז. הפרסום של האלבום From Gagarin's Point of View בשנת 1999 בלייבל הגרמני ACT הביא לפריצה הראשונה של ההרכב אל מחוץ לגבולות סקנדינביה. מה שהתחיל, כביצועים של גרסאות כיסוי למוזיקה של אחרים, התחלף בחומר מקורי שהקנה להרכב פרסי גראמי שוודים, מקום ראשון בתחרות הג'אז הבינלאומית הבריטית של 2003 ופרס מטעם Jazzman magazin. הצרפתי. ההרכב הצליח, לשנות את הציפיות של מאזינים שחשבו שהם יודעים מהו ג'אז, לנפץ את הגבולות בין הזאנרים של המוזיקה ולהראות שמוזיקה מאולתרת יכולה להיות אינטליגנטית, מעניינת ומספקת כמו ענפי מוזיקה פופולרית אחרים. אסביורן סוונסון נהרג בתאונת צלילה ב-14 ביוני 2008 כשהוא בן 44 במותו. אלבומי אולפן When Everyone Has Gone, 1993 EST Plays Monk, 1996 Winter in Venice, 1997 From Gagarin's Point of View, 1999 Good Morning Susie Soho, 2000 Strange Place for Snow, 2002 Seven Days of Falling, 2003 Viaticum, 2005 Tuesday Wonderland, 2006 Leucocyte, 2008 2012, 301 הופעות חיות E.S.T. Live 95 Live in Stockholm,2003 Live in Berlin, 2005 Live in Hamburg, 2007 כל השאר Somewhere Else Before U.S. compilation on Columbia from From Gagarin's Point of View, 2001 Retrospective - The Very Best of E.S.T., 2009 Esbjorn Svensson: What Jazz Is, Not Was, All About Jazz, 29-11-2004. EST’s Nordic Jazz: Cool But Smoldering at the Dakota, Jazz Police, 23-06-2006-. Remembering Esbjorn Svensson, All About Jazz, 17-06-2008. Esbjörn Svensson, Telegraph, 17-06-2008. מדיה וקבצים בנושא שלישיית אסביורן סוונסון בוויקישיתוף אתר האינטרנט הרשמי של שלישיית אסביורן סוונסון שלישיית אסביורן סוונסון, סרטונים בערוץ היוטיוב שלישיית אסביורן סוונסון, באתר ספוטיפיי שלישיית אסביורן סוונסון, באתר סאונדקלאוד (באנגלית) שלישיית אסביורן סוונסון, באתר AllMusic (באנגלית) שלישיית אסביורן סוונסון, באתר MusicBrainz (באנגלית) שלישיית אסביורן סוונסון, באתר Discogs (באנגלית) שלישיית אסביורן סוונסון, באתר Songkick (באנגלית) שלישיית אסביורן סוונסון, באתר בנדקמפ
טט או שאמואה

טט או שאמואה (בצרפתית Tête aux Chamois) הוא הר ברכס האלפים הברניים המתנשא לגובה של 2,525 מטר מעל פני הים, וממוקם בקנטון וו בשווייץ. ההר הוא חלק ממסיב דיאבלרה וצופה על קול דה פיו (Col du Pillon). ניתן להגיע לפסגת ההר ברכבל העולה מקול דה פיו, ומפסגתו ניתן להמשיך ברכבל נוסף לפסגת הסקס רוז' שם נמצא קרחון טסנפלאורון ועליו מתקני שעשועים וגלישת סקי. במורדותיו הצפוניים ישנו מסלול טיפוס על ידי ידיות וכבלי ברזל (ויה פראטה), וממש סמוך לפסגתו מצידה הדרומי בגובה של 2,485 מטר, ממוקמת בקתת דיאבלרה (Cabane des Diablerets) של מועדון המטפסים השווייצרי. מדיה וקבצים בנושא טט או שאמואה בוויקישיתוף טט או שאמואה באתר Hikr
ריבס המדבר

רִיבָּס המדבר (שם מדעי: Rheum palaestinum) הוא מין של צמח רב-שנתי מסוג ריבס ממשפחת הארכוביתיים. מאפייני ריבס המדבר הם: התפרחת אשר צבע נוטה לצבע חום ומנגנון ההשקיה העצמית שלו. הצמח הוא בעל תפרחת כדורית בגובה של כ-30 ס"מ ובעל קני שורש עבים וקצרים, עלים ענקיים ומקומטים. בחורף הוא פורש על פני הקרקע 2–3 עלים מקומטים ענקיים באורך של 40 ס"מ וברוחב של 60 ס"מ. התפרחת נראית כמו עץ ננסי, היא נישאת על גבעול העולה מתוך שושנת העלים לגובה של 30–50 ס"מ, התפרחת כדורים ובה מאות פרחים, צבעם אדום ונוטה לחום-כתום. הפרח אדמדם אורכו 2 מ"מ משתלשל מעוקץ של כ-2–3 מ"מ. הפרח הוא דו זוויגי, עם 6 עלי עטיף, ו-9 אבקנים עבים בולטים. לריבס המדבר יש מנגנון "השקיה עצמי" ייחודי לו, המאפשר לו לחיות בסביבה מדברית ומאפשרת לו לנצל כמות מים פי 16 מכמות הגשם במדבר. ריבס המדבר גדל בהר הנגב, באזור בעל ממוצע משקעים נמוך במיוחד (כ-75 מ"מ גשם בשנה). תפקידם של החריצים העמוקים בעלה הגדול והרחב לנקז את המים של הצמח. מעטה שמנוני מכסה את העלה ומסייע גם הוא לניקוז יעיל של המים. תהליכי הברירה הטבעית גרמו לעלי הצמח להתפתח באופן המשפר את יכולת השרידות שלו. בשיטה זו מצליח ריבס המדבר החי במשטר של כ-75 מ"מ גשם לשנה, ליהנות מכמות מים גדולה. כל חלקי הצמח משמשים ברפואה העממית של עדות ישראל וערביי הארץ כולל הבדואים בנגב. בצמח משתמשים כתרופה לדלקת ריאות, לאבנים בכליות, שטפי דם פנימיים, לשלשול, פטריות בעור. הוא גם יעיל להסדרת הנשימה, לחיזוק הקיבה ולטיפול בטחול. שורשי ריבס המדבר עם מים: מבשלים 100 גרם שורש בליטר מים במשך שעה. מסננים את המים המורתחים ושותים מהם 3 כוסות ביום. תרופה זו להסדרת הנשימה, יעילה מאוד לריפוי דלקת ריאות, אבנים בכליות ושלשול. שורשי ריבס המדבר עם חומץ: מבשלים 50 גרם שורש בליטר מים למשך שעה. לקראת תום הבישול מוסיפים למים הרותחים חצי כוס חומץ. תרופה זו יעילה להסדרת פעילות הקיבה ולחיזוקה, לטיפול בטחול ונגד שטפי דם פנימיים. יש לשתות כוס אחת ביום. דייסה: מרסקים 200 גרם של שורשי ריבס ומערבבים אותם עם 50 גרם אבקת כופר (חינה) ובחצי כוס חומץ עד לקבלת דייסה סמיכה. את הדייסה מורחים על העור הנגוע בפטריות. דייסה זו טובה במיוחד לפטריות הגדלות מתחת לציפורניים. ריבס המדבר תואר והוגדר לראשונה בשנת 1944 על ידי הבוטנאית הישראלית נעמי פיינברון. הוא צמח אנדמי לנגב ולסיני. בנוסף לו קיימים גם שני מינים נוספים: מין שגדל בחרמון, ומין נוסף שהוא צמח מתורבת המגודל בחקלאות. גבעולי צמח זה משמשים להכנת מאכלים שונים ומשקאות. השם ריבס מקורו בפרסית, והוא מקובל בשפות רבות. כל מיני הריבס הגדלים בר בישראל הם ערכי טבע מוגנים. מדיה וקבצים בנושא ריבס המדבר בוויקישיתוף ריבס המדבר, באתר NCBI (באנגלית) ריבס המדבר, באתר צמח השדה ריבס המדבר, באתר צמחיית ישראל וסביבתה ריבס המדבר, באתר Tropicos (באנגלית) ריבס המדבר, באתר GBIF (באנגלית) ריבס המדבר, באתר IPNI (באנגלית) אוניברסיטת חיפה, ‏הצמח שמשקה את עצמו, באתר "הידען", יולי 2009 נסים קריספיל, "צמחי מרפא - מדריך שדה לצמחי מרפא בארץ ישראל", הוצאת מחבר - ירושלים, 1985 נסים קריספיל, צמחי מרפא - מדריך שדה לצמחי המרפא של ארץ ישראל, הוצאת המחבר- ירושלים, 1985. אוניברסיטת חיפה, ‏הצמח שמשקה את עצמו, באתר "הידען", יולי 2009 מייק ליבנה, ריבס המדבר, באתר "צמח השדה" אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
סבאיה

סבאיה (בערבית: الصبايا) הוא מאכל תימני מסורתי. מאפה בצק העשוי מקמח לבן, שמרים יבשים, מים, סוכר וקורט מלח. הסבאיה עשויה משכבות בצק עגולות המונחות זו על זו ומופרדות באמצעות שמן. הן נאפות על מגש עגול הנקרא "צחן" בטמפרטורה בינונית במשך כ-40 דקות. טעמה של הסבאיה מתיקות מעודנת. נהוג לאכול את הסבאיה בשבת בבוקר לצד ביצים, רסק עגבניות וסלטים אחרים. כדי להעשיר את טעמה, יש שנוהגים להוסיף לה גרגירי קצח או חמאה מעושנת הנקראת בלשון יהודי תימן "סאמנה". מאכל זה היה נאפה רק בקהילות מעטות, ונחשב פחות מוכר בקרב אוכלוסיית יהודי תימן. הוא נחשב למאכל חגיגי הנשמר לאירועים מיוחדים כמו חגים ושבתות וזאת בשל תהליך הכנתו הארוך יחסית. מתכון לסבאיה, באתר "על השולחן"
אליפות צרפת בטניס 1932

אליפות צרפת 1932 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-26 במאי והסתיימו ב-6 ביוני. זו הייתה האליפות ה-37 מאז ייסודה. אנרי קושה הצרפתי זכה בתחרות הגברים וזוגות גברים. הלן וילס מארצות הברית זכתה בתחרות זוגות נשים וזוגות מעורבים. בתחרות זו השתתפו 100 טניסאים שחולקו ל-8 בתים. לקראת התחרות המשתתפים החזקים דורגו כדלקמן: אנרי קושה (צרפת צרפת), מנצח תחרויות 1926, 1928, 1930 ניצח בתחרות פרד פרי (בריטניה בריטניה), הודח בסיבוב הרביעי סידני ווד (ארצות הברית ארצות הברית), הודח סיבוב השלישי ג'ירו סאטו (יפן יפן), הודח בסיבוב הרביעי כריסטיאן בוסי (צרפת צרפת), הודח בסיבוב הרביעי ג'ורג'ו דה סטפני (ממלכת איטליה ממלכת איטליה), הפסיד במשחק הגמר רודריך מנצל (צ'כוסלובקיה צ'כוסלובקיה), הודח בחצי גמר גרגורי מנגין (ארצות הברית ארצות הברית), הודח ברבע גמר פול פרה (צרפת צרפת), הודח בסיבוב השלישי ז'אק בריניון (צרפת צרפת), הודח בסיבוב הרביעי אנדרה מרלן (צרפת צרפת), הודח בסיבוב השלישי ג'ורג' ליטלטון (אירלנד אירלנד), הודח ברבע הגמר מרסל ברנר (צרפת צרפת), הודח בחצי גמר גוטפריד פון קרם (גרמניה גרמניה), הודח בסיבוב השני וילהלם מטייקה (אוסטריה אוסטריה), הודח בסיבוב הרביעי פטריק יוז (בריטניה בריטניה), הודח בסיבוב הרביעי ז'אן בורוטרה, מנצח תחרות 1931 לא השתתף בתחרות. בגמר התחרות נפגשו אנרי קושה (צרפת צרפת) וג'ורג'ו דה סטפני (ממלכת איטליה ממלכת איטליה). אנרי קושה ניצח ב-4 מערכות ובכך זכה בתחרות בפעם הרביעית. בתחרות הנשים השתתפו 52 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג: הלן וילס (ארצות הברית ארצות הברית), מנצחת תחרויות בשנים 1928-1930, מנצחת התחרות סילי אאוסם (גרמניה גרמניה), הודחה ברבע גמר סימון מאתיה (צרפת צרפת), הפסידה במשחק הגמר הילדה קראווינקל (גרמניה גרמניה), הודחה בחצי גמר איילין ויטינסגטול (בנט) (בריטניה בריטניה), הודחה ברבע גמר הלן ג'ייקובס (ארצות הברית ארצות הברית), הודחה ברבע גמר בטי נות'ל (בריטניה בריטניה), הודחה בחצי גמר לילי דה אלברס (ספרד 1931 ספרד), הודחה בחצי גמר סילי אאוסם (גרמניה גרמניה) מנצחת תחרות 1931 הודחה ברבע הגמר. במשחק הגמר הלן וילס (ארצות הברית ארצות הברית) ניצחה את סימון מאתיה (צרפת צרפת) בשתי מערכות ובכך זכתה בתחרות בפעם הרביעית. באותה שנה היא זכתה באליפות וימבלדון. בתחרות השתתפו מספר זוגות. במשחק הגמר מנצחי תחרות 1930 אנרי קושה וז'אק בריניון (צרפת צרפת) נפגשו עם כריסטיאן בוסי ומרסל ברנר (צרפת צרפת) וניצחו ב-4 מערכות. בכך הם זכו בתחרות בפעם השלישית. בתחרות השתתפו 29 זוגות. במשחק הגמר איילין ויטינסגטול (בנט) ובטי נות'ל (בריטניה בריטניה) (מנצחי תחרות 1931) שיחקו נגד מנצחי תחרות 1930 הלן וילס ואליזבת ריין (ארצות הברית ארצות הברית) והפסידו בשתי מערכות. בתחרות השתתפו מספר זוגות. במשחק הגמר בטי נות'ל ופרד פרי (בריטניה בריטניה) נפגשו עם הלן וילס וסידני ווד (ארצות הברית ארצות הברית) והפסידו ב-2 מערכות. מדיה וקבצים בנושא אליפות צרפת בטניס 1932 בוויקישיתוף תחרות נשים תחרות גברים האתר הרשמי של אליפות צרפת הפתוחה נתונים נוספים על האליפות
הרמה (פירושונים)

האם התכוונתם ל... הֵרְמַה – אבן דרך, עמוד ריבועי או מלבני עשוי אבן, טרקוטה או ברונזה ששימש כסמן גבול בדרכים ובגבולות ביוון העתיקה ה"רמה" - קיצור שמה של רמת הגולן אישים מינה הֵרְמָה – מלחינה אסטונית ארמה
ישראל הרשטיין

ישראל נתן הרשטיין (באנגלית: Israel Nathan Herstein;‏ 28 במרץ 1923 – 9 בפברואר 1988) היה מתמטיקאי יהודי קנדי-אמריקאי יליד פולין. עסק בעיקר באלגברה, פרסם עשרות מאמרים וכמה ספרים חשובים בתחום; היו לו 30 תלמידי מחקר. הוא ידוע בשל הניסוח הבהיר בספריו הטובים. הרשטיין נולד בשנת 1923 בעיר לובלין שבפולין בשם יצחק הרשטיין, בן ליעקב הרשטיין ולמינדל ליכשטיין, והיה לו אח בשם חיים הרשטיין ואחות שנפטרה בגיל שנתיים. אביו היגר מפולין לקנדה בשנת 1926, ובשנת 1928 הצטרפה אליו המשפחה. המשפחה עברה לקנדה במטרה לשפר את חייהם, אך הגיעו לשם בדיוק לפני קריסת הבורסה בשנת 1929, אשר השפיעה קשות גם על קנדה. הרשטיין גדל בשכונה ענייה מאוד, ואף אמר "בשכונה כזו אתה נהיה גנגסטר או פרופסור באוניברסיטה". הוא למד באוניברסיטת מניטובה, שם קיבל בשנת 1945 תואר ראשון במתמטיקה. לתואר שני למד באוניברסיטת טורונטו וקיבל את התואר ב-1946. בהמשך עבר לאוניברסיטת אינדיאנה, שם קיבל בשנת 1948 את תואר הדוקטור, בהנחיית מקס צורן. כותרת עבודתו הייתה "Divisor Algebras". עבד באוניברסיטת קנזס, אוניברסיטת המדינה של אוהיו, אוניברסיטת פנסילבניה ואוניברסיטת קורנל, ולבסוף עבר לאוניברסיטת שיקגו, שם עבד עד הפרישה. הרשטיין נישא למריאן דסון. הרשטיין עסק בעיקר בתורת החוגים, אך גם בתורת החבורות ואף פרסם מאמרים על כלכלה. הוא הוכיח הכללה של המשפט הקטן של ודרברן: בכל חוג לא קומוטטיבי סופי יש מחלק אפס לא במרכז. הוא גם ניסוח תנאי שקול לפתירות חבורה בשפה של אלגברות חבורה, וחקר תכונות של חוגי חבורה מעל המספרים המרוכבים. הוא גם הוכיח תנאי הכרחי להיות של חוג חילופי: אם קיים n {\displaystyle n} כך שלכל x ∈ R {\displaystyle x\in R} מתקיים x n − x ∈ C ( R ) {\displaystyle x^{n}-x\in C(R)} (כלומר במרכז) אז החוג חילופי. הרשטיין גם חיבר ספרים רבים ברמות שונות בנושאים שונים באלגברה. הוא ידוע בשל ניסוחו הממוקד וספריו ידועים מן הטובים בתחום. I.N.Herstein (1950). A PROOF OF A CONJECTURE OF VANDIVER (PDF). I.N.Herstein (1950). ON A CONJECTURE ON SIMPLE GROUPS (PDF). I.N.Herstein (1952). Structure of linear models. I.N.Herstein (1964). Topics in algebra. I.N.Herstein (1968). Noncommutative rings. I.N.Herstein (1969). Topics in ring theory. I.N.Herstein (1976). Rings with Involution. מדיה וקבצים בנושא ישראל הרשטיין בוויקישיתוף ישראל הרשטיין, באתר פרויקט הגנאלוגיה במתמטיקה ישראל הרשטיין, באתר MacTutor (באנגלית) "Israel Nathan Herstein", MacTutor History of Mathematics archive University of St Andrews.
גירוש מוסקבה

גירוש מוסקבה (או גלות מוסקבה) הוא כינוי לגירוש היהודים ממוסקבה, כחלק מגירוש מקיף יותר של יהודים מתחומי "רוסיה הקדושה" לתחום המושב שאירע בשנת 1891 בפקודת סרגיי אלכסנדרוביץ', הנסיך הגדול של רוסיה, עם מינויו לתפקיד המושל הראשי של העיר מוסקבה בידי אחיו הצאר אלכסנדר השלישי. הגירוש המקיף יותר כלל גירוש כולל של יהודי אזור הסְפר, שהוגדר במרחק 50 ורסטאות מגבול האימפריה הרוסית, וכלל יהודים מקורלנד, אסטוניה ופינלנד. צו הגירוש פורסם בחג הפסח של שנת ה'תרנ"א, הגירוש המלא של 25,000–30,000 יהודי מוסקבה נמשך כשנה, במהלכה גורשו היהודים בשלבים: תחילה הרווקים וחסרי הילדים, אחריהם גורשו בעלי המשפחות הקטנות (עד 4 ילדים), ובסיום התהליך גורשו גם בעלי המשפחות הגדולות, שחלקן גרו בעיר יותר מ-40 שנה. נשים שביקשו להישאר בעיר, הוכרחו להירשם כזונות כתנאי להישארותן. בעקבות הגירוש חלה גם הרעה חמורה במצבם הכלכלי של המגורשים, להרעה זו נודעה השפעה על מימוש תוכניות התיישבות של חובבי ציון בארץ ישראל; אגודת "מחניים" של הרב יעקב מזא"ה ונחום ז'ק, התפרקה בשל אי-יכולת חבריה לעמוד בתשלומים, וקרקעותיה נמכרו לברון אדמונד ג'יימס דה רוטשילד. מזא"ה עצמו לקה ב"מחלת עצבים". העיר ויטבסק יצאה נשכרת כלכלית מהגירוש בשני מישורים: סוחרים יהודים מוסקבאים גדולים הצליחו להעביר את עסקיהם לוויטבסק, וסוחרים שניהלו עסקים עם תושבי מוסקבה היהודים העבירו את התקשרויותיהם העסקיות שהתבטלו, להתקשרויות עם סוחרים תושבי ויטבסק. הפחד שזרעה בשורת הגירוש בקרב יהודי רוסיה, שימש כזרז לתוכניותיו של הברון מוריס הירש להגירת יהודי רוסיה לארגנטינה. יצחק מאור, התנועה הציונית ברוסיה, ירושלים: הספרייה הציונית, הוצאת מאגנס, תשמ"ו-1986, עמ' 104-106. Yvonne Kleinmann, "Neue Orte – neue Menschen, Jüdische Lebensformen in St. Petersburg und Moskau im 19. Jahrhundert", Schriften des Simon-Dubnow Instituts,Vandenhoeck & Ruprecht, Göttingen, 2006 pp. 348-374. מכתבים מרוסיה | (על יום בוא פקודת גלות מאסקווא), חבצלת, 26 ביוני 1891 מכתבים מרוסיה, חבצלת, 10 ביולי 1891 (מכתב המתאר את תקופת הגירוש) מזא"ה, זכרונות, תל אביב תרצ"ו, עמ' יז. ישראל זאב וולפסון, מגילת ויטבסק: המצב הכלכלי של העיר, בתוך: ברוך קרוא (עורך), ספר ויטבסק, תל אביב תשי"ז.
הנקודה החמה של אי הפסחא

הנקודה החמה של אי הפסחא (באנגלית: Easter hotspot) היא נקודה חמה געשית בדרום מזרח האוקיינוס השקט. הנקודה החמה יצרה את רכס סאלס אי גומס (Salas y Gomez Ridge), הקרוי גם רכס סאלה אי גומס (Sala y Gomez Ridge), רכס הרי געש (שרובו תת-ימי), הכולל עשרות הרי מצולה. הרכס מתחיל בהר המצולה פוקאו ואחריו הר המצולה מואי, שניהם ממערב לאי הפסחא, והוא נמשך לאורך 2,700 קילומטרים מזרחית עד לרכס נסקה. הרכס נוצר כאשר לוח נסקה, לוח טקטוני ימי, עבר מעל לנקודה החמה של אי הפסחא. התנועה של לוח נסקה ולוח פרלון, לוח טקטוני היסטורי, מעל לנקודה החמה של אי הפסחא יצרה רכס תת-מימי ארוך, שקצהו המזרחי עובר הפחתה מתחת לפרו. רק באי הפסחא והאיונים סביבו ובאי הקטן סאלס אי גומס בולט רכס סאלס אי גומס מעל פני המים. הנקודה החמה נמצאת כיום מערבית לאי הפסחא באזור נרחב בקוטר של 200 קילומטרים, הכולל שדות געשיים תת-ימיים והרי מצולה שגילם פחות מחצי מיליון שנים. ממזרח לו השדות הגעשיים אהו (Ahu), אומו (Umu) וטופה (Tupa), השוכנים על רכס בן 2 מיליון שנים, ומזרחית להם הרי המצולה מואי ופוקאו ואי הפסחא, השוכנים על רכס בן 3 מיליון שנים. בניגוד למחשבה המקובלת שמיקומה של נקודה חמה הוא קבוע ושרשרת הרי הגעש שהוא יוצר נובעים רק מתנועת הלוחות הטקטוניים מעליה, מצא מחקר מ-2002, שהנקודה החמה של אי הפסחא איננה קבועה וזזה מערבית יחסית לנקודה החמה של הוואי. ייתכן שהנקודה החמה אחראית גם להתהוותם של איי טואמוטו ואיי ליין, ושרשרת הרי המצולה שביניהם, כאשר הלוח הפסיפי עבר מעל לנקודה החמה של אי הפסחא. Magma genesis and mantle sources in the Easter Hotspot-Easter Microplate system Motion of the Easter hot spot relative to Hawaii and Louisville hot spots Convection Plumes in the Lower Mantle
פיצ'י

האם התכוונתם ל... ארמדיל ארגנטינאי – סוג של יונק פיצ'י (פסטה) – סוג פסטה אישים: תומאס פיצ'י – כדורגלן סקוטי פיץ' פיזי
שיער שיבה

שיער שיבה הוא שיער בו כמות המלנין הולכת וקטנה או אף לא קיימת לחלוטין. לשיער השיבה גוונים הולכים ומתבהרים של אפור, עד להלבנה מוחלטת. להבדיל מתופעת הלבקנות, שיער שיבה אינו מחלה אלא תופעה טבעית נפוצה מאוד בעולם החי, הנובעת מהפסקת ייצור המלנין בגוף. על אף שהתופעה נתפסת כקשורה להזדקנות, יש שניצניה מתחילים מאוד מוקדם - בקרב בני אדם יש מקרים בהם מופיעות שערות נטולות מלנין כבר בגיל ההתבגרות, והופעת שיער שיבה בשנות השלושים לחיים נפוצה מאוד. הפיכת צבע השיער לשיבה לרוב הדרגתית: בתחילה מאפיר השיער, הולך ומתבהר עד להלבנתו המוחלטת. על תהליך הפסקת ייצור המלנין אחראים כנראה שני גנים - Bcl2 ו-Bcl-w. בתהליך, מתים תאי הגזע המצויים בבסיס זקיקי השיער והמייצרים תאי מלנוציט המפיקים מלנין. עם מות תאי הגזע הולך מספר תאי המלנוציט ופוחת, וכך צונחת כמות המלנין בשיער הצומח. ההזדקנות ההדרגתית של השיער נובעת מכך שמות תאי הגזע אינו מתרחש בבת אחת - לעיתים עוברות אף עשרות שנים בין מותם של תאי גזע העשויים להיות מרוחקים זה מזה מילימטרים ספורים. בחלק ניכר מהתרבויות האנושיות נוצר יחס מיוחד לשיער שיבה, בין אם חיובי ובין אם שלילי. על פי רוב נתפס שיער השיבה כסמל של מכובדות, אך יש גם המעדיפים להסתירו על ידי צביעה. ישנן תרבויות שבהן הופעת סימני הזקנה הפיזיים, כדוגמת שיער השיבה, מהווה מדד לתחילת גיל זקנה. בתרבות המערבית מקובל לחשוב כי לחץ נפשי עלול לגרום להאפרה והלבנה של השיער גם בגילאים צעירים, אך לא היו מחקרים מעמיקים שביססו את הדבר. מאמר שהתפרסם בכתב העת Nature בדצמבר 2019 תיאר מחקר שבו בוצעו ניסויים על עכברים, כדי לבחון את הקשר בין לחץ נפשי ובין שיער שיבה. במחקר נמצא כי פרוותם של העכברים שהייתה שחורה מטבעה, אכן הפכה ללבנה ככל שהחוקרים חשפו את העכברים למצבי עקה. במחקר עלתה המסקנה כי המערכת הסימפטטית שמופעלת במצבי לחץ נפשי, מובילה לשחרור של נוראדרנלין. שחרור זה גורם לתאי גזע מלנוציטיים בזקיקי השיערות להתחלק יתר על המידה, ובכך הוא מכלה את מאגר תאי הגזע. דבר זה גורם לכך שזקיק השיערה לא מסוגל לייצר יותר מלנוציטים, תאים שמפרישים מלנין - שהוא למעשה המולקולה שנותנת לשיערה את צבעה. כל שיערה שתיווצר בזקיק השיערות שיש בו מיעוט של תאי גזע מלנוציטיים, תהיה לבנה. פרט לצביעת שיער ישנן דרכים טבעיות להאט את קצב ההלבנה של השיער. מלבד גורמים כמו כעס, דחק ועישון גם מחסור בנוזלים כתוצאה ממיעוט בשתייה או מחסור תזונתי בנחושת או בוויטמין B12 גורמים להאפרת השיער ולכן מזונות עשירים בהם עשויים למנוע או להאט את תופעת הלבנת השיער בגיל מוקדם, בארצות הברית קודמה במיוחד הדבשה המתוקה כמנה עשירה ברכיבים תזונתיים המשמשת לעידוד הפרשת המלנין בשיער. כמו גם, ממרח שמופק מקליפות תפוחי אדמה וצובע את השיער בגוון כהה יותר. מדיה וקבצים בנושא שיער שיבה בוויקישיתוף שקד אשכנזי, מדוע השיער מלבין?, במדור "שאל את המומחה" באתר של מכון דוידסון לחינוך מדעי, נובמבר 2016 Bing Zhang, Sai Ma, Inbal Rachmin et al., Hyperactivation of sympathetic nerves drives depletion of melanocyte stem cells, Nature Vol 577, 2019, עמ' 676-681 "איך למנוע שיער לבן? - אגוגו מגזין בריאות". אגוגו מגזין בריאות. 2015-01-04. אורכב מ-המקור ב-2018-07-23. נבדק ב-2018-07-23. רעות אושלק, כך תיפטרו משיער אפור - בעזרת קליפות תפוחי אדמה, באתר ynet, 27 בינואר 2016 ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
בנק קופת העובד הלאומי לאשראי וחיסכון

בנק קופת העובד הלאומי לאשראי וחיסכון היה בנק קואופרטיבי שפעל בישראל משנת 1947 כאגודה שיתופית עם רישיון בנק. לבנק היה סניף אחד, בעיר נתניה. בשנת 2005 נמכרה הפעילות הבנקאית של הבנק לבנק אוצר החייל, והבנק חדל להתקיים. בתקופת היישוב היה נפוץ מאוד מבנה של בנק כאגודה שיתופית. בשנת 1937 נמנו בארץ 113 אגודות אשראי, שחלקן נתנו שירותי בנק מלאים. במהלך שנות ה-70 נרכשו מרבית האגודות על ידי בנקים מסחריים. בנק קופת העובד הלאומי היה האחרון בארץ לפעול במבנה של בנק קואופרטיבי. לפני סגירת הבנק היו לו 5,600 חברים, 2,000 לקוחות ומאזן של 88 מיליון ש"ח. ההון העצמי שלו עמד על 5 מיליון ש"ח בלבד. מה קורה בבנקים הקטנים, באתר ynet, 14 במאי 2002 אסף ברגרפרוינד, בנק ישראל ימנה מנהל מיוחד לבנק קופת העובד הלאומי, באתר TheMarker‏, 14 באפריל 2004 יצחק דנון, ‏בוטל צו המניעה הזמני האוסר על מכירת בנק קופת העובד הלאומי לבנק אוצר החייל, באתר גלובס, 10 באפריל 2005
אהרן שכטר

הרב אהרן משה שכטר (כ"ח בתמוז ה'תרפ"ח, 16 ביולי 1928 – ז' באלול ה'תשפ"ג, 24 באוגוסט 2023) היה ראש ישיבת רבנו חיים ברלין בברוקלין וחבר מועצת גדולי התורה בארצות הברית. נולד בברוקלין לפרומה רחל ולאיש הציבור יוסף שכטר. למד בצעירותו בישיבת רבנו חיים ברלין ובאמצע שנות ה-50 של המאה ה-20 התמנה בידי ראש הישיבה, הרב יצחק הוטנר לר"מ בישיבה. ב-1957 הדפיס את ספרו "עבודת אהרן". בשנות ה-80 הצטרף למועצת גדולי התורה של אגודת ישראל בארצות הברית. היה נשוי לשושנה (הנצ'ה רויזא) לבית לייכטונג, ולהם היו חמישה בנים ושלוש בנות. נפטר בה'תשפ"ג, ונטמן בלונג איילנד. חתנו, הרב שלמה חי דוד חליווה, ממלא מקומו בראשות ישיבת רבנו חיים ברלין. מדיה וקבצים בנושא אהרן שכטר בוויקישיתוף אהרן משה שכטר, עבודת אהרן, ניו יורק תשי"ז, באתר היברובוקס אהרן משה שכטר, דף שער בספרייה הלאומית ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
מגדל הווקי טוקי

מגדל הווקי טוקי (אנגלית: 20 Fenchurch Street) הוא גורד שחקים הניצב בלונדון ברחוב פנצ'רץ' 20. השם "ווקי טוקי" ניתן לו עקב עיצובו המזכיר במעט ווקי-טוקי. עד שנת 2008 הבניין התנשא לגובה 90 מטרים, אולם מחירי הנדל"ן הגבוהים בלונדון גרמו לבעלי הבניין, חברת לאנד סקיורטיס, לשכור את האדריכל מאורוגוואי רפאל וינולי כדי להגביה אותו עד לגובה של 160 מטר. עלות הבנייה הגיעה ל-200 מיליון ליש"ט. האדריכל בחר לעצב אותו בצורה קעורה, מה שגרם לקרני השמש לפגוע בו ולהפוך אותו למראה שהקרינה את קרני השמש והמסה חלקי פלסטיק בקרבת מקום. הסיפור עורר סערה בבריטניה וחברת לאנד סקיורטיס הואשמה במחדל. בשנת 2014 מצאה החברה פתרון לבעיה - הצללת גג המבנה. על גג המבנה נפתח גן בוטני שזכה לכינוי "גן השמיים", והוא למעשה הגן הגבוה ביותר בלונדון. מדיה וקבצים בנושא מגדל הווקי טוקי בוויקישיתוף מנור בראון והילה שמר, טעם לא קונה כסף: הבניין הכי שנוא בלונדון נמכר במחיר שיא כל הזמנים של בריטניה, באתר Xnet‏, 31 ביולי 2017 ישראל פישר, מגדל הזכוכית שמטגן ביצים ומכוניות ברחובות לונדון, באתר TheMarker‏, 10 באפריל 2015